SCB Financial Markets คาดกรอบเงินบาทวันนี้ 36.85-37.10 บ./ดอลลาร์
SCB Financial Markets คาดเงินบาทวันนี้ (16 ก.ย.65) เคลื่อนไหวกรอบ 36.85-37.10 บ./ดอลลาร์ ค่าเงินบาทอ่อนค่าตามตัวเลขเศรษฐกิจสหรัฐที่ออกมาดี
SCB Financial Markets คาดเงินบาทวันนี้ (16 ก.ย.65) เคลื่อนไหวกรอบ 36.85-37.10 บ./ดอลลาร์
16 ก.ย. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (16 ก.ย.65) เคลื่อนไหวในกรอบ 36.85-37.10 บาท/ดอลลาร์ ค่าเงินบาทอ่อนค่าตามตัวเลขเศรษฐกิจสหรัฐที่ออกมาดี
โดยกระทรวงแรงงานสหรัฐเปิดเผยตัวเลขผู้ยื่นขอสวัสดิการว่างงานครั้งแรกลดลง 5,000 ราย สู่ 213,000 ราย แตะระดับต่ำสุดในรอบ 3 เดือน และสวนทางจากที่คาดว่าจะเพิ่มขึ้นสู่ 226,000 ราย
ส่วนยอดค้าปลีกเดือนสิงหาคมของสหรัฐเพิ่มขึ้น 0.3% เมื่อเทียบรายเดือน
ขณะที่นักลงทุนคาดการณ์ว่าธนาคารกลางสหรัฐ (เฟด) จะปรับขึ้นอัตราดอกเบี้ย 0.75% สู่ระดับ 3.00 – 3.25% ในการประชุมวันที่ 20-21 กันยายนนี้ และให้น้ำหนัก 20% ที่เฟดจะปรับขึ้นอัตราดอกเบี้ย 1.00%